***PREHRAMBENO-TEHNOLOŠKA ŠKOLA***

***Gjure Prejca 2***

***p.p.18***

***10040 ZAGREB-DUBRAVA***

***tel. 01/2992-357, fax. 2995-424***

***E-mail:*** ***ured@ss-prehrambenotehnoloska-zg.skole.hr***

*KLASA: 602-03/20-01/92*

*URBROJ: 251-295-02/1-21-01*

*Zagreb, 05. veljače 2021.*

 *IZVOD IZ ZAPISNIKA*

 *s 49. sjednice Školskog odbora održane dana* ***03. veljače 2021. godine*** *(srijeda) s početkom u 17,00 sati u prostorijama Prehrambeno-tehnološke škole Zagreb, Gjure Prejca 2.*

*Pozivi za prisustvovanje uredno su dostavljeni svim članovima Školskog odbora.*

*Na sjednici su prisutni:*

*1. Članovi Školskog odbora:
 - iz reda nastavnika i stručnih suradnika škole: Sanja Budak-Zemljić, Ana Bešlić
 - ispred Radničkog vijeća: Zrinko Turalija
 - predstavnici osnivača: Nikola Šandrk
 - predstavnik roditelja: Martina Vuksan.*

*2. Ostali prisutni: Josip Šestak, ravnatelj škole, Vedrana Zadro, voditeljica računovodstva (prisutna u dijelu sjednice).*

*3. Odsutni članovi: Mira Božić (predstavnica osnivača), Luka Aralica (predstavnik osnivača).
Oboje su opravdali svoj izostanak.*

*Konstatirano je da postoji kvorum.*

*Za zapisničara se imenuje Zrinko Turalija.*

*Na početku sjednice predsjednica Školskog odbora, Sanja Budak-Zemljić, pozdravlja sve prisutne i predlaže Dnevni red koji glasi:*

*D N E V N I R E D:*

1. *Verifikacija zapisnika s 47. i 48. sjednice Školskog odbora*
2. *Aktualnosti između dviju sjednica Školskog odbora*
3. *Godišnje financijsko izvješće za 2020. godinu*
4. *Donošenje Plana nabave za 2021. godinu*
5. *Izvješće ravnatelja o stanju sigurnosti, provođenju preventivnih programa te mjerama poduzetima u cilju zaštite prava učenika tijekom prvog polugodišta školske godine 2020./2021.*
6. *Prigovor Daria Filipčića i Dinke Filipčić Školskom odboru na Rješenje*
7. *Donošenje odluke o raspisivanju izbora za članove Školskog obora*
8. *Pitanja i prijedlozi.*

*Primjedbi nema i Dnevni red je jednoglasno usvojen.*

*Ad 1.*

*Prije verifikacije zapisnika reagirao je član Školskog odbora Nikola Šandrk i tražio da se zapisnik s 48. on-line sjednice Školskog odbora dopuni tako da se dopiše prisustvo članice Školskog odbora, kolegice Mire Božić.*

*Nakon toga je Školski odbor jednoglasno verificirao zapisnike s 47. i 48. sjednice Školskog odbora.*

*Ad 2.*

*Predsjednica Školskog odbora, Sanja Budak-Zemljić, daje riječ ravnatelju škole, Josipu Šestaku, koji je članove Školskog odbora upoznao sa sljedećim aktualnostima između dviju sjednica: od 14. 12. 2020. do 23. 12. 2020. nastava je za sve učenike bila on-line (C model). Praznici su trajali od 24. 12. 2020. do 18 01. 2021., tjedan dana duže zbog epidemiološke situacije, zato u 2. mjesecu neće biti tjedan dana praznika. Na nastavu su 18. 01. 2021. po A modelu krenuli samo maturanti. Ravnatelj je potom članove Školskog odbora upoznao s činjenicom da su nakon potresa 29. 12. 2020. u školi nastala nova manja oštećenja, no tvrtka koja je prvotno radila sanaciju sve je popravila u nekoliko dana. Također, Hrvatska gospodarska komora donirala je školi uredski namještaj (stolove i ormare). Od 07. 01. 2021. do 15. 01. 2021. u školi je provedena inventura te je, među ostalim, popisana sva tehnička oprema oštećena u prvom, zagrebačkom potresu.*

*To je bilo sve od aktualnosti.*

*Ad 3.*

*Školski odbor jednoglasno je prihvatio Godišnje financijsko izvješće za 2020. godinu.*

*Ad 4.*

*Školski odbor jednoglasno je donio Plan nabave za 2021. godinu.*

*Ad 5.*

*Školski odbor je jednoglasno prihvatio Izvješće o stanju sigurnosti, provođenju preventivnih programa te mjerama poduzetima u cilju zaštite prava učenika tijekom prvog polugodišta školske godine 2020./2021.*

*Ad 6.*

*Školskog odbora jednoglasno je donio*

*ODLUKU:*

*„Odbija se prigovor Daria Filipčića i Dinke Filipčić na rješenje ravnatelja kao neosnovan i potvrđuje se rješenje ravnatelja.“*

*Ad 7.*

*Školski odbor jednoglasno je donio*

*ODLUKU.*

*„Raspisuju se izbori za nove članove Školskog odbora.“*

*Ad 8.*

*Dodatnih pitanja i prijedloga nije bilo.*

*49. sjednica Školskog odbora završila je u 18,30 sati.*

  *Predsjednica Školskog odbora:*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Budak-Zemljić, prof.